Ottone Visconti

Ottone VISCONTI (naskiĝis en Invorio, 1207 - mortis en Chiaravalle, en la 8-a de aŭgusto 1295) estis filo de la feŭdestro Uberto Visconti (1170-1267), Senjoro de Masino, kaj frato de Beatrice di Uberto, edzino de Egidio, Grafo de Cortenova. En 1277, li fariĝis Senjoro de la lombarda urbo, do, kun li inicis la regado de la dinastio Visconti sur Milano kiu daŭris ĝis 1447.

 Biografio 
Post esti serve de la tiama ĉefepiskopo de Milano, Leone da PeregoLeone da Perego estis itala ĉefepiskopo kaj mortis en la 14-a de oktobro 1257., Ottone estis asistanto de la papa legato kaj kardinalo Ottaviano degli Ubaldini (1214-1273)Ottaviano Ubaldini (naskiĝis en 1213 kaj mortis en Romo, inter la 5-a kaj la 13-a de majo 1273), estis itala kardinalo., al kiu li akompanis dum pli ol dek jaroj tra pluraj misioj kiel ambasadoro en Italio kaj en Francio. Dum tiu periodo, li oficis kiel prokuratoro de la ĉefepiskopo ĉe la pontifica kortumo kaj ankaŭ fariĝis kanoniko de Desio. En 1260, li fariĝis PodestàPodestà: speco de ĉefjuĝisto. de Novara. Post la morto de Leone da Perego, la kardinalo Ubaldini indikis la nomon de Ottone kiel sukcedanto al la ofico anstataŭ Raimondo della TorreRaimondo della Torre estis episkopo de Como kaj patriarko de Aquileia inter 1273 kaj 1299. Li mortis en la 23-a de februaro 1299 aŭ la nobelo Francesco de SettalaHistoire du pape Urbain IV et de son temps: 1185 - 1264, Étienne Georges.

Malgraŭ la opozicio de Manfredi de Sicilio (1232-1266)Enciclopedia Italiana, de Martino della Torre, estro de la Societo de Sankta AmbrozioLa Societo de Sankta Ambrozio estis populara asocio en Milano kun la rajto pri partoprenado en la registaraj decidoj., kaj de iu leĝo kiu permesis al Milano elekti la propran ĉefepiskopon, Ottone estis nomumita de la papo Urbano la 4-a, en la 22-a de julio 1262. Martino Della Torre, indignita de la elekto de Ottone, postulita de la papo, en la aŭgusta monato, okupas la ĉefepiskopecon. La papa legato Filippo da PistoiaEnciclopedia Italiana ekskomunikas Martinon kaj deklaris la intervenon de Milano pro rifuzo al la ĉefepiskopo.

Sekve, milito leviĝis inter Ottone kaj tiuj kontraŭantaj lian eklezian karieron, la familion Gelfan Della Torre, subtenitaj de siaj apogantoj: la familio de Napo TorrianiNapoleone Torriani, pli konata kiel Napo Torriani, estis itala nobelulo kaj efektiva Senjoro de Milano dum la 13-a jarcento. Li estis membro de la familio Della Torre, patro de Corrado della Torre kaj frato de Raimondo della Torre. Li mortis en la 16-a de aŭgusto 1278., kiu neis al li aliron al Milano kaj disbatis armeon sub la komando de Teobaldo Visconti, nevo de Ottone, en Angera, en 1276. Tamen, en la sekvanta jaro, Ottone definitive lin venkis dum la Batalo de Desio, kiu signaligas la komencon de la regado de la familio Visconti sur Milano kaj la Lombardio, kiu daŭris ĝis 1447. Kiel vera Senjoro de la urbo, li plibeligis ĝin kaj plibonigis la ekonomion. Kiam li maljuniĝis, li retiriĝis al la Abatejo de KlaravaloAbatejo de Klaravalo estis fondita de Sankta Bernardo en la 12-a jarcento., lasinte la regecon al sia pranevo Matteo. Tie li mortis en la jaro 1295.

 Vidu ankaŭ 
 Dinastio Visconti
 Galeazzo la 2-a Visconti (1320-1378)
 Galeazzo la 1-a Visconti (1277-1328)
 Gian Galeazzo Visconti (1351-1402)
 Gian Maria Visconti (1388-1412)
 Filippo Maria Visconti (1392-1447)

 Literaturo 
 Storia di Milano

 Referencoj 

Ottone
Kategorio:Historio de Italio
Kategorio:Ĉefepiskopoj de Milano